

**”Az Örökségünk Rákóczi” c. országos komplex történelemi és műveltségi vetélkedőnk írásbeli fordulói befejeződtek!**

**Köszönjük, hogy velünk dolgoztatok a feladványokon, hogy szabadidőtökben könyveket forgattatok, és ismerkedtetek hazánk történelmének eme jelentős eseményével, a Rákóczi szabadságharccal, illetve a kor, jelentős irodalmi, művészeti vonatkozásaival!**

**A versenyben mindig vannak jók és még jobbak, vannak győztesek, de soha nincsenek vesztesek!**

**Mert minden résztvevő dicséretet érdemel!! A kitartásért, szorgalomért és a sok-sok munkáért! Bizonyára mindnyájan hasznosítani is tudjátok majd a későbbiekben az itt szerzett ismereteket!**

**A honlapon lévő ponttáblázatból láthatjátok az elért eredményeiteket, pirossal kiemeltük a döntőbe jutott 12 csapatot!/ Holtverseny alakult ki./**

**Ők külön dicséretben részesülnek, mert az írásbeli fordulókon kiválóan szerepeltek, a legjobban teljesítettek!**

**GRATULÁLUNK!**



**A döntőbe jutott csapatok a honlapon tekinthetik meg, milyen előzetes feladataik lesznek a döntőre, illetve innen értesülhetnek minden, a döntővel kapcsolatos tudnivalóról!**

**A versenyző csapatok emléklapot fognak kapni, melyet postán juttatunk el hozzájuk!**

**Sajnáljuk, hogy több csapat lemorzsolódott a verseny során, de ők is dolgoztak, ezért a részvételért az emléklapot ők is megkapják!**

**Reméljük jól éreztétek Magatokat a verseny során, és a nagy munka mellett, amely bizonyára összekovácsolta a csapatokat, azért sikerült néhányszor mosolyt csalni az arcotokra, kellemes perceket szereznünk Nektek!**

**Mi igyekeztünk a Kollégákkal a legjobbat nyújtani, ha néha hiba csúszott a gépezetbe, azért Mindenkitől elnézést kérünk!**

**Végezetül kívánunk Mindenkinek eredményes tanév befejezést, a felkészítő Kollégáknak köszönjük a gyerekek nevében is a kitartó munkát és sok erőt kívánunk még a tanév végéig!**

**A döntőbe jutott csapatokkal 2011. április 30-án találkozunk, Isaszegen!**

**A szervezők**